|  |  |  |  |  |  |
| --- | --- | --- | --- | --- | --- |
| **Škola:**  **Školska godina:**   **Datum:** | | | | | |
| **Ime i prezime knjižničara/nastavnika:** | | | | | |
| Razredni odjel: 7.c | Redni broj sata: 3. | | | | Trajanje: 1 školski sat |
| **Predmet: Sat razrednika** | **Područje:** Knjižnično-informacijski odgoj i obrazovanje | | | | **Korelacija:** građanski odgoj,glazbena kultura, likovna kultura, građanski odgoj, hrvatski jezik, povijest |
| **Tema: Poštivanje autorskih prava** | **Tema: Autorstvo i citiranje izvora** | | | | **Tip nastavnoga sata:** Obradanovoga gradiva |
| **Ključni pojmovi:** | **Ključni pojmovi:**  autor; autorsko djelo, autorsko pravo, citat, plagijat | | | |  |
| **Cilj sata:** Upoznati učenike s pojmovima autorstva i autorskog djela te objasniti važnost poštivanja autorskog prava i pozivanja na izvore pri korištenju autorskih djela. | | | | | |
| **Ishodi učenja:** | | | | | |
| **Kognitivni ishodi učenja**:  Učenici će moći:   1. definirati pojmove autor, autorsko djelo, autorsko pravo 2. objasniti važnost zaštite prava autora te pozivanja na izvore 3. razlikovati pojmove plagiranje i parafraziranje 4. locirati pravila citiranja u Hrvatskom pravopisu 5. citirati izvore koje koriste u radu | | **Afektivni ishodi učenja** (vrijednosti i stavovi):  Učenici će moći:   1. kritičkim prosuđivanjem razvijati negativan stav prema plagiranju 2. argumentirati zašto je važno navođenje korištenih izvora 3. formirati stav o važnosti poštivanja autorskog prava i ispravnog korištenja literature – etički pristup informacijama | **Psihomotorički ishodi učenja** (vještine i aktivnosti):  Učenici će moći:   1. razvijati vještine timskog rada i komunikacijske vještine 2. razvijati vještine ispravnog pozivanja na različite izvore informacija 3. primjenjivati i poštivati pravila navođenja izvora informacija | | |
| **Nastavni oblici:** | | individualni, frontalni, skupni rad učenika | | | |
| **Nastavne metode:** | | **Nastavna sredstva:** | | **Nastavna pomagala:** | |
| * metoda heurističkog govora * metoda pokazivanja (demonstracije) * metoda razgovora * metoda usmenog izlaganja / tumačenja | | * časopisi * knjige * video isječci * slikokaz * listići s primjerima citiranja i uputama za citiranje * listići sa zadacima za citiranje | | * projektor * računalo * USB | |

|  |  |  |
| --- | --- | --- |
| **Tijek sata (artikulacija)** | | |
| **UVODNI DIO:** **Motivacija, najava teme i ishoda učenja, 10´** | | |
| **Ishodi učenja**  Učenici će moći: | **Aktivnosti učenika** | **Aktivnosti knjižničara/ke** |
|  | Učenici se razvrstavaju u 4 skupine.  Učenici pažljivo prate slikokaz i pogađaju koje osobe su prikazane na slajdu i koja su njihova poznata djela. Ujedno pokušavaju navesti o čemu ćemo danas raditi na satu. | Tijekom ulaska učenika u učionicu učenike molim da se razvrstaju u četiri skupine prema brojevima te da sjednu na unaprijed predviđena mjesta za svaku skupinu.  Uz pomoć slikokaza na slajdovima (2-6) učenicima predstavljam pet osoba (autora) s različitih područja umjetnosti i znanosti i njihova poznata djela. Učenike upitam znaju li o kojoj se osobi radi te koje je njihovo poznato djelo predstavljeno u prezentaciji. Učenike zatim upitam znaju li koja je poveznica između pet navedenih osoba te mogu li pretpostaviti o kojoj temi ćemo danas raspravljati. (*Sve osobe su autori, a prikazana su njihova poznata autorska djela*) |
| **SREDIŠNJI DIO SATA: Spoznavanje i usvajanje novih nastavnih sadržaja, kroz istraživačke zadatke - 30´** | | |
| **Ishodi učenja**  Učenici će moći: | **Aktivnosti učenika** | **Aktivnosti knjižničara/ke** |
| Definirati što je to autor.  Opisati što je to autorsko djelo  Objasniti što je to autorsko pravo  Prepoznati što je plagiranje  Koristiti pravila citiranja iz Hrvatskog pravopisa  Objasniti razliku između parafraze i plagiranja  Citirati izvor informacija uz pomoć predloška | Odgovaraju na postavljena pitanja  Pokušavaju svojim riječima objasniti što tko je to autor i obrazlažu svoju tvrdnju. Pomno prate video isječak o autorima.  Pokušavaju definirati što je to autorsko djelo, nabrajaju neka djela i njihove autore s različitih područja ljudskog znanja i umjetnosti.  Pomno prate video isječak o pojmu autorskog djela  Kritički promišljaju o povezanosti pojmova autora i autorskog djela  Pokušavaju objasniti simbol ©. Daju svoja mišljenja o navedenom simbolu i navode gdje su ga dosada mogli vidjeti.  Slušaju izlaganje i odgovaraju na pitanja o tome jesu li nekim piscima, znanstvenicima, slikarima istekla autorska prava ili su još na snazi.  Promišljaju o postavljenim pitanjima preispituju i navode vlastita iskustva u korištenju tuđih autorskih radova. Obrazlažu svoje mišljenje da li je preuzimanje tuđih ideja, radova i sl. za njih krađa ili to i nije nešto loše jer je na mreži često puno toga dostupno.  Učenici svojim riječima pokušavaju objasniti kako mogu koristiti nečije djelo a da to ne bude krađa ili plagiranje.  Prate prezentaciju i kritički razmišljaju o primjeni i svrsi navođenja izvora koje su koristili u svome istraživačkom radu..  Učenici navode gdje pronalaze informacije: internet, enciklopedije, udžbenici....  Na primjerima za citiranje različitih izvora kritički razmišljaju o elementima opisa pojedinih izvora. Pažljivo prate izlaganje i uočavaju da se različiti izvori informacija različito i citiraju, ali uvijek je dosta važno pokušati pronaći tko je autor nekog članka, teksta i sl.  Slušaju upute za grupni rad, odlučuju tko će imati koju ulogu u grupnom rješavanju zadataka i odabiru predstavnika grupe koji će prezentirati rezultate grupnog rada. Rješavaju zadatke po skupinama - svaka grupa odgovara na dva pitanja. | Najavljujem temu današnjeg nastavnog sata. Učenicima postavljam pitanje jesu li upoznati s autorskim pravom i citiranjem izvora.Objašnjavam da ćemo danas doći do odgovora na postavljena pitanja.  Molim nekog od učenika da kaže svoju definiciju autora. Nastavljam s radom uz prezentaciju. Uključujem izvor s interneta (kratki edukativni film „Što je autor?“ ) u kojemu se definira pojam autora i predstavljaju se njegove najvažnije značajke.  Na sljedećem slajdu (br. 10). na tri primjera objašnjavam zašto je određena osoba autor i u kojem su odnosu autor i njegovo djelo i definiram pojam autor: „Autor je tvorac znanstvenog, umjetničkog, književnog ili bilo kojeg drugog djela“.  Nakon toga molim nekog od učenika da pokuša definirati pojam autorskog djela. Uključujem sljedeći izvor s interneta (kratki edukativni film „Što je autorsko djelo?“) koji se nastavlja na prethodni izvor te se bavi pojmom autorskog djela. Na jednostavan način prikazuje se što je to autorsko djelo i uvodi učenike u sljedeći dio nastavnog sata. Definiram pojam autorskog djela uz nekoliko primjera (br. 12). Po završetku gledanja filma zamolim učenike još jednom objasne vezu između autora i autorskog djela.  Na slajdu br.13 prikazan je ©. Pitam učenike je li im ovaj simbol poznat, gdje su ga već vidjeli, te što oni misle da on predstavlja. Nakon što dobijem odgovore na postavljena pitanja, objašnjavam učenicima da se navedeni simbol povezuje sa zaštitom autorskih prava i dajem im definiciju pojma autorskog prava. Napominjem kako autorsko pravo vrijedi za života autora, ali isto tako i određeni period nakon autorove smrti (70 godina) – ta prava nasljeđuju nasljednici kao što se nasljeđuje svaka druga imovina.  Pitam učenike „*Jesu li su djela Ivane Brlić Mažuranić koja je umrla 1938. godine još uvijek zaštićena autorskim pravima. A što je sa Shakespeareom*, *Šenoom?*“ Posebno naglašavam da je vrlo važno poštovati autorska prava. Na primjeru grafike (slajd br. 15) objašnjavam kako se autorsko pravo ne odnosi samo na knjige, već i na sve vrste originalnih autorskih djela poput slika, fotografija, crteža, filmova, glazbe, koreografije, skulptura itd.  Učenicima postavljam sljedeća pitanja: „*Jeste li kada preuzeli tuđe djelo i predstavili ga kao svoje*? *Kako biste se osjećali kad bi netko preuzeo zasluge za neku vašu ideju, rad, sastav, crtež ili fotografiju*? *Mislite li da je ispravno preuzimati tuđa djela bez dozvole autora*?“ Kroz prethodna pitanja pokušavam učenike navesti na promišljanje o korištenju tuđih radova i prikazivanju kao da su njihova. U konačnici učenike upitam znaju li kako zovemo povredu autorskog prava. Nakon nekoliko učeničkih odgovora, definiram pojam plagiranje (slajd br. 17) i naglašavam da je postupak plagiranja usporediv s krađom.  Pomoću sljedećih pitanja pokušavam navesti učenike da se sjete postupka citiranja kojeg sam spomenuo na samom početku prezentacije: „*Na koji način možemo koristiti nečije djelo, a da pritom poštujemo prava autora*? *Kako možemo izbjeći plagiranje*?“ (citiranjem)  Na sljedećim slajdovima (br. 19-21) definiram pojam citata te objašnjavam važnost postupka citiranja. Objašnjavam na koji način se citat navodi u samom tekstu, a kako u popisu literature (naglašavam važnost redanja izvora po abecednom redu). Govorim učenicima kako postoji više stilova citiranja te da se u Hrvatskoj ne koristi samo jedan postojeći stil citiranja, ali naglašavam da postoje pravila citiranja koje donosi Hrvatski pravopis kojemu se može pristupiti online i u svakom trenutku provjeriti kako se nešto citira. Nakon toga objašnjavam koji su osnovni elementi kojima se opisuje neki izvor: autor, naslov, godina, mjesto i vrijeme izdanja itd.  Uz slajd 25. učenicima objašnjavam što je to parafraza, odnosno parafraziranje i koja je razlika između pojmova parafraza i plagiranje.Naglašavam da se navedeni postupci bitno razlikuju jedan od drugoga, a sve ovisi o tome jesmo li naveli izvor iz kojeg smo preuzeli određeni sadržaj. Pitam učenike koje izvore najčešće koriste u istraživačkom radu?  Na slajdovima 23.-25. dajem učenicima primjere za citiranje knjige, članka iz časopisa i mrežnog izvora (internetske stranice). Za svaki izvor u prezentaciji učenicima pokazujem fizičku jedinicu građe. Objašnjavam koji su bitni elementi za opis svakog od izvora te gdje se oni mogu pronaći na pojedinoj vrsti izvora. Dijelim učenicima listiće s pravilima citiranja i primjerima citiranja različitih izvora.  Najavljujem da će učenici u grupnom radu rješavati po dva zadatka s ukupno osam primjera. Dajem učenicima listiće sa zadacima, i objašnjavam im kako će ih rješavati. Prije svega, moraju odrediti uloge koje će imati u radu u skupini i izabrati predstavnika grupe koji će kasnije izvijestiti o rezultatima grupnog rada. Tijekom rada na zadatku obilazim učenike, pomažem im u radu i objašnjavam eventualne nejasnoće. |
| **ZAVRŠNI DIO SATA:** **Analiza dobivenih zadataka - 3´**  **Sinteza - zajedničko donošenje zaključaka i vrjednovanje rada 7´** | | |
| **Ishodi učenja**  Učenici će moći: | **Aktivnosti učenika** | **Aktivnosti knjižničarke** |
| Prikazati i objasniti rješenja svojih zadataka | Predstavnici grupe iznose rješenja zadataka usmenim putem, dok se ostali učenici uključuju u raspravu.  Uključuju se u rješavanje kviza te raspravljaju o ključnim temama današnjeg sata  Daju povratne informacije o naučenom, objašnjavaju zašto je važno poštivati autorska prava i izbjegavati plagiranje.  Ispunjavaju evaluacijski listić | Predstavnici grupa predstavljaju rezultate svoga rada i tijekom rasprave svi provjeravamo jesu li svi točno riješili i zajedno ispravljamo ukoliko je nešto netočno. Ukazujem im na posebnost svakog primjera, te na što u budućnosti moraju pripaziti tijekom navođenja literature, tj. citiranja korištenih izvora.  Nakon rješavanja zadataka, kroz kviz od pet pitanja (slajdovi br. 27-42) provjeravamo što su učenici naučili tijekom današnjeg sata. Nakon rješavanja kviza ponovit ćemo pojmove koje smo obradili (autor, autorsko djelo, autorsko pravo, citat, parafraza i plagijat). Učenike ću upitati jesu li sada svjesniji važnosti poštivanja autorskih prava, jesu li svjesni eventualnih postupaka plagiranja koje su provodili u prošlosti te hoće li u budućnosti izbjegavati plagiranje i koristiti se citiranjem kao sredstvom za izbjegavanje plagiranja o na taj način poštovati prava autora.  Učenicima dijelim evaluacijske listiće da ocijene sat kojem su upravo prisustvovali. |

Plan ploče (učeničkog zapisa)

Prilagodba za učenike s PP

Prilozi: Radni listići, ispis PPT, listići za evaluaciju

Korišteni izvori: za učenike i za pripremanje sata